تنبیہ الغبی الی تکفیر ابن عربی

تنبیہ الغبی الی تکفیر ابن عربی ایک تحقیقی و تنقیدی کتاب ہے جو ابن عربی کے عقائد و افکار کے تجزیے پر مشتمل ہے۔ اس کے مصنف امام برہان الدین البقاعی (809ھ – 885ھ) ہیں۔ یہ کتاب دراصل مصرع التصوف کا ایک حصہ ہے، جو دو کتابوں پر مشتمل ہے:
1. تنبیہ الغبی إلى تکفیر ابن عربی
2. تحذیر العباد من أهل العناد ببدعة الاتحاد
 مقدمۂ کتاب 
امام برہان الدین بقاعی اپنی کتاب کے آغاز میں لکھتے ہیں:رسال الإسلام: تنبيه الغبي إلى تكفير ابن عربي  

جب میں نے دیکھا کہ لوگ ابن عربی کے بارے میں سخت اختلاف اور اضطراب کا شکار ہیں، جو تصوف سے منسوب ہے اور اہلِ حق کے نزدیک ’’وحدت‘‘ (وحدۃ الوجود) کے نام سے موسوم ہے اور میں نے اس کی شخصیت پر ایسا کوئی بیان نہ پایا جو دل کو مطمئن کرے، حالانکہ اس کا کفر سب سے زیادہ اس کی کتاب فصوص الحکم میں نمایاں ہے، تو میں نے مناسب سمجھا کہ اس کے کلام میں سے وہ باتیں ذکر کروں جو کھلم کھلا ظاہر ہیں، تاکہ اس کی حقیقت واضح ہو، اس کے اقوال کو ترک کیا جائے، اس کی گمراہی اور کفر کو جانا جائے اور یہ سمجھا جائے کہ اس کا انجام جہنم ہی ہے۔‘‘تنبيه الغبي إلى تكفير ابن عربي، برهان الدين البقاعي، تح: عبد الرحمن الوكيل، دار الباز، د.ت، د.ط، ص 18.
 برہان الدین بقاعی 
ان کا پورا نام ابراہیم بن عمر بن حسن رباط بن علی بن ابی بکر ابو حسن برہان الدین بقاعی شافعی ہے۔ وہ محدث، مفسر، علامہ اور مؤرخ تھے۔ 809ھ میں بقاع کے علاقے کی ایک بستی ’’خربة روحا‘‘ میں پیدا ہوئے۔ وہیں پرورش پائی، پھر دمشق آئے جہاں قرآن مجید کی تجوید اور قراءت میں کمال حاصل کیا، نحو، فقہ اور دیگر علوم میں بھی مہارت پائی۔

انھوں نے اپنے دور کے جلیل القدر علما مثلاً ابن ناصر الدین اور ابن حجر سے تعلیم حاصل کی۔ علم و مناظرہ میں نمایاں مقام پایا اور متعدد کتابیں تصنیف کیں۔ ان میں سب سے اہم نظم الدرر فی تناسب الآیات والسور (قرآنی مناسبات پر مبنی تفسیر)، عنوان الزمان (علما و شیوخ کے تذکرے) اور یہی تنبیہ الغبی بتکفیر عمر بن الفارض و ابن عربی ہیں۔ وہ بیت المقدس اور پھر قاہرہ بھی گئے اور بالآخر دمشق میں رجب 885ھ میں 76 برس کی عمر میں وفات پائی۔الأعلام، خير الدين الزركلي، دار العلم للملايين، حرف الألف.
شذرات الذهب، ابن العماد الحنبلي، تح: محمود الأرناؤوط، دار ابن كثير، الأولى، 1405ه-1986م، ج9، ص 509.

 وحدۃ الوجود 
یہ ایک ایسا نظریہ ہے جس کے ماننے والے کہتے ہیں کہ اللہ ہر چیز میں حلول کیے ہوئے ہے، ہر جگہ موجود ہے اور کائنات کی ہر شے دراصل اللہ ہی ہے۔ اس عقیدے کے حامل لوگ تمام ادیان کو درست سمجھتے ہیں، حتیٰ کہ بت پرستی کو بھی۔ ان کے نزدیک کوئی چیز حرام نہیں۔الصوارم الحداد القاطعة لأرباب الاتحاد، الشوكاني، تح: محمد الحلاق، دار الهجرة، الأولى، 1411ه-1991م، ص 38.
 اقسامِ کتاب 
مصنف نے اپنی کتاب کو متعدد ابواب میں تقسیم کیا۔ سب سے پہلے ایک باب کا عنوان رکھا: عقیدۂ ابن عربی اور اس کی اسلام دشمن سازشیں۔ اس میں لکھتے ہیں کہ ابن عربی کی باتیں ہمیشہ ’’وحدت مطلقہ‘‘ کے گرد گھومتی ہیں، یعنی یہ کہ کائنات کے سوا کوئی وجود نہیں اور الٰہ کوئی کلی حقیقت ہے جس کا وجود صرف جزئیات کے ساتھ ہے۔تنبيه الغبي إلى تكفير ابن عربي، ص 19.

اس طرح وہ دین کو جڑ سے ختم کرنے کی کوشش کرتا ہے اور عقائد کو مسخ کرتا ہے؛ یہاں تک کہ اس کے نزدیک ہر شخص سیدھے راستے پر ہے، وعید واقع نہیں ہوتی اور اگر ہو بھی تو وہ عذاب دراصل نعمت ہے!

اس کے بعد مصنف نے کئی عقدی مسائل پر گفتگو کی:

زندیقوں اور باطنیہ کا ذکر

اللہ کے حق میں تنزیہ و تشبیہ

تفسیرِ اشاری اور باطل تاویلات کا خطرہ

ابن الفارض پر تبصرہ

ابن عربی کی قرآنی تفاسیر پر ردود (بلاغی، اصولی اور فقہی پہلو سے، مثلاً سعد الدین تفتازانی اور علاء الدین بخاری کی آراء)
آخر میں انھوں نے ان علما کے اقوال ذکر کیے جنھوں نے ابن عربی کے کفر کا فتویٰ دیا، جیسے:
ولی الدین عراقی ،
سکوتی ،
نور الدین بکری ،
ابو حیان الاندلسی ،
تقی الدین سبکی ،
ابن ہشام الانصاری ،
ابن خلدون ،
ابن حجر عسقلانی ،
الذہبی ،
ابن تیمیہ ،
سراج الدین بلقینی ،
علاء الدین بخاری ،
ابن جزری ۔   تنبيه الغبي إلى تكفير ابن عربي، برهان الدين البقاعي، الفهرس.

 سالِ تصنیف 
کتاب کے خاتمہ پر لکھا ہے:’’میں نے اس کتاب کا مسودہ شوال 864ھ میں مکمل کیا۔ اور ہدایت دینے والے اللہ ہی کا شکر ہے۔‘‘

 حوالہ جات 

زمرہ:کتب برہان الدین بقاعی
زمرہ:ابن عربی
زمرہ:ویکی ڈیٹا والے صفحات